เงินบาทเปิด 31.80/82 บาท
ธนาคารซีไอเอ็มบีไทย รายงาน เงินบาทเปิด 31.80/82 แนวโน้มอ่อนค่าต่อ ประเมินกรอบวันนี้ 31.75-31.85
30 พ.ค. 2555

ธนาคารซีไอเอ็มบีไทย รายงาน เงินบาทเปิด 31.80/82 แนวโน้มอ่อนค่าต่อ ประเมินกรอบวันนี้ 31.75-31.85
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 31.80/82 บาท/ดอลลาร์ จากเย็นวานนี้ที่ปิดตลาดที่ระดับ 31.72/74 บาท/ดอลลาร์ อ่อนค่าตามยุโรปที่เช้านี้ค่าเงินยูโรอยู่ที่ 1.2462/2466 ดอลลาร์/ยุโร จากวานนี้ที่ปิดตลาดที่ระดับ 1.2530 ดอลลาร์/ยูโร น่าจะจากข่าวที่สเปนถูกลดอันดับความน่าเชื่อถือ 
สถาบันจัดอันดับความน่าเชื่อถืออีแกน-โจนส์ เรทติงส์ ลดอันดับเครดิตสเปนลงเป็นครั้งที่ 3 ในรอบ 1 เดือนเมื่อวานนี้ โดยปรับลดเครดิตตราสารหนี้สเปนลงสู่ B จาก BB-  ส่วนค่าเงินเยนล่าสุดอยู่ที่ระดับ 79.50/55 เยน/ดอลลาร์ ค่อนข้างทรงตัวจากวานนี้
นักบริหารเงิน คาดว่า วันนี้เงินบาทยังมีทิศทางที่อ่อนค่าประเมินไว้ที่ 31.75-31.85 บาท/ดอลลาร์
วันนี้ วันพุธ สมาคมนายหน้าอสังหาริมทรัพย์แห่งชาติเปิดเผยยอดทำสัญญาซื้อบ้านที่รอปิดการขาย (pending home sales) เดือนเม.ย.